**SYLABUS PREDMETU**

**Názov disciplíny:** **KAPITOLY Z DIDAKTIKY LITERATÚRY**

**Kód predmetu:** 1ISMK/U2KDIL/22

**Vyučujúca: Mgr. Anna Timková Lazurová, PhD.**

**E-mail:** anna.timkova-lazurova@unipo.sk

**Akademický rok:** 2024/2025

**Študijný program: učiteľstvo slovenského jazyka a literatúry**

**Ročník:** I.

**Stupeň štúdia:** druhý (magisterský)

**Rozsah výučby:** LS, 1/0, 2 kredity

**Typ predmetu:** povinne voliteľný

**Hodnotenie:** priebežné hodnotenie

**Tematický obsah prednášok:**

1. Didaktika literatúry ako vedná disciplína, vzťah k iným disciplínam, metódy výskumu.

Didaktika literatúry ako špecifický recepčný systém koncipovaný na princípoch pedagogickej a literárnej komunikácie. Proces výchovy slovesným umením a jeho špecifiká.

1. Organizačné formy a metódy práce, štruktúra a typy vyučovacích hodín. Didaktická charakteristika vyučovacej hodiny literárnej výchovy. Teoretické východiská vyučovania literárnej výchovy v súčasnosti. Metodologický charakter školskej interpretácie literárneho textu. Kritériá výberu textov na interpretáciu v školskej praxi.
2. Literárny text ako centrum literárnej výchovy a východisko práce na hodine literatúry. Umelecký zážitok a jeho miesto vo vyučovaní. Zážitkovosť na hodinách literárnej výchovy. Špecifiká literárnej výchovy na základných a stredných školách. Hodnotenie a klasifikácia žiakov. Formy mimotriedneho a mimoškolského literárneho vzdelávania.
3. Literárne dielo ako špecifický druh poznania. Interpretácia a reflexia literárneho textu. Zásady školskej interpretácie literárneho textu. Literatúra pre deti a mládež v kontexte spoločenských vied.
4. Rozvoj detského čitateľstva, čitateľské krízy, výberové čítanie. Čitateľská gramotnosť, rozvíjanie čitateľskej gramotnosti.
5. Motivácia a aktualizácia v školskej literárnej komunikácii, druhy motivácie.
6. Tvorivé (netradičné) vyučovacie metódy a aktivity v školskej literárnej komunikácii.
7. Didaktická charakteristika metodických postupov pri práci s lyrickým textom.
8. Metodika práce s epickým a náučným textom. Osnova, tvorba osnovy, reprodukcia, dialogizácia, rolové čítanie.
9. Metodika práce s dramatickým textom. Esteticko-výchovné činnosti pri práci s literárnym textom (dramatizácia, dialogizácia, prednes, druhové a žánrové transformácie textov – textotvorné postupy). Metódy tvorivej dramatiky a ich aplikácia v školskej literárnej komunikácii. Tvorivé písanie ako súčasť tvorivej dramatiky.
10. Rozvíjanie tvorivosti žiakov na hodinách literatúry. Didaktické hry, improvizácie, hravé čítanie. Paralela tvorivého čítania a tvorivého písania. Potenciál literárnej tvorby študentov ako motivácia k čítaniu.

**Literatúra:**

BERÁNKOVÁ, E.: *Tvořivá hra jako cesta k pochopení literárního díla.* Plzeň: Fraus 2002*.*

BÍLEK, P. A.: *Hledání jazyka interpretace*. Brno: Host, 2003.

ČAPEK, R.: *Moderní didaktika.* Praha: Grada, 2015.

DZIAK, D., Gal Drzewiecka, I. a kol.: *Svetom COOLtových kníh pre deti. 100 + 1 tipov pre teba a pre mňa.* Prešov: Vydavateľstvo Prešovskej univerzity, 2023.

DZIAK, D., Gal Drzewiecka, I. a kol.: *Svetom COOLtových kníh pre násťročných. 100 + 1 tipov pre teba a pre mňa.* Prešov: Vydavateľstvo Prešovskej univerzity, 2023.

DISMAN, M.: *Receptář dramatické výchovy*. Praha: SPN, 1986.

DOČEKALOVÁ, M.: *Tvůrčí psaní pro každého*. Praha: Grada, 2006.

DOČKAL, V. – DUCHOVIČOVÁ, J.: *Talent v škole.*Vydavateľstvo Raabe, 2017.

FIŠER, Z.: *Tvůrčí psaní. Malá učebnice technik tvůrčího psaní*. Brno: Paido, 2001.

GAVORA, P.: *Učiteľ a žiaci v komunikácii. Bratislava:* UK, 2003.

GERMUŠKOVÁ, M.: *Literárny text v didaktickej komunikácii na 2. stupni ZŠ*. Prešov: PF

UPJŠ, 1995.

GERMUŠKOVÁ, M*.* - PETRÍKOVÁ, M. - ČEKLOVSKÁ, N. *Tvorivé literárne písanie.* Prešov: Filozofická fakulta PU, 2013.

HNÍK, O.: *Didaktika literatury*: *výzvy oboru*. Praha: Univerzita Karlova, 2014.

HNÍK, O.: *Hravá interpretace v hodinách čtení a literární výchovy.* Jinočany: H & H, 2007.

JANÁKOVÁ, L.: *Tvorivá dramatika ako prostriedok motivácie.* Banská Bystrica: PF UMB,

1996.

JURČO, J. – OBERT, V.: *Didaktika literatúry.* Bratislava: Slovenské pedagogické nakladateľstvo, 1984. 220 s.

MACHKOVÁ, E.: *Úvod do studia dramatické výchovy.* Praha: NIPOS, 2007.

MIKO, F.: *Kontempláciou k interpretácii básne. In: Význam, jazyk, semióza.* Nitra: Vysoká škola pedagogická 1994.

MIKO, F.: *Živá kultúra. In: Ako vstupovať do živej kultúry.* Nitra: VŠPg 1995.

MILČÁK, M.: *O nezrozumiteľnosti básnického textu*. Levoča: Modrý Peter, 2004

MOJŽÍŠEK, L.: *Vyučovací metody*. Praha: SPN, 1988.

OBERT, V.: *Detská literatúra a čitateľský rozvoj dieťaťa.* Bratislava: Litera, 1998.

OBERT, V.: *Práca s literárnym textom pre deti a mládež.* Bratislava: SPN, 1985.

PETTY,G.: *Moderní vyučování.* Praha: Portál 1996.

PRŠOVÁ, E.: *Aktivizácia žiakov metódami dramatickej výchovy.* Banská Bystrica:

Metodické centrum, 2000.

PRŠOVÁ, E.: *Rozvoj literárnej kompetencie metódami tvorivej dramatiky*. Banská Bystrica: Fakulta humanitných vied UMB, 2010.

SILBERMAN, M. – LASONOVÁ,K.: *101 metod pro aktivní výcvik a vyučování.* Praha: Portál 1997.

ŠIMONOVÁ, B.: *Moderný človek, literatúra a škola.* Banská Bystrica: PF UMB, 2000.

TIMKOVÁ LAZUROVÁ, A.: *Fenomén zla v próze pre mládež a priestor nižšej sekundárnej edukácie.* Kraków: Scriptum 2015.

TIMKOVÁ LAZUROVÁ, A.: Čitateľská atraktívnosť učebnicových ukážok a mimoškolského čítania u žiakov 5. ročníka ZŠ. In *Hodnoty literatúry pre deti a mládež v premenách času.* Prešov: PF PU, 2022.

VALENTA, M.: *Dramaterapie.* Praha: Portál, 2001.

VALENTA, J.: *Metody a techniky dramatické výchovy*. Praha: Strom, 1997.

**Cieľ predmetu:**

Študent po ukončení disciplíny:

* má prehľad o rôznych koncepciách vyučovania literatúry,
* uvedomuje si potenciál výchovného a vzdelávacieho pôsobenia umeleckej literatúry na žiaka,
* je schopný tvorivo viesť interpretáciu literárneho textu na vyučovaní,
* ovláda metodiku výučby historických i teoretických tém literatúry,
* vie zaujať hodnotiaci postoj k rôznym typom učebníc a aktívne si vytvárať vlastné učebné texty a materiály,
* uvedomuje si centrálne postavenie literárneho textu vo vyučovaní literatúry a potrebu múzického prístupu k nemu.

**Podmienky na absolvovanie predmetu:**

Predmet je ukončený priebežným hodnotením pozostávajúcim predovšetkým z kolokviálnej prezentácie *originálnej* *prípravy* na vyučovaciu hodinu literatúry v základnej alebo strednej škole (metodický scenár práce *s mimočítankovým textom* vhodným pre konkrétny ročník ZŠ alebo SŠ + odôvodnenie výberu, výber vhodného ročníka, zaradenie do tematického celku v súlade s pojmami aktuálne platného ŠVP). Základom hodnoteného zápočtu bude **ústne prezentovanie vopred pripraveného projektu vyučovacej hodiny** (realizované v posledných dvoch týždňoch semestra). Odovzdanie v písomnej (elektronickej) podobe je najneskôr dva týždne pred koncom semestra.

Povolené sú maximálne dve absencie. Za účasť na prednáškach môže získať študent max. **5** bodov.

V diskusii na záverečných stretnutiach bude hodnotenie projektov vyučovacích hodín zamerané na:

1. vecnú správnosť prezentovaných poznatkov a priebeh vyučovacej hodiny,
2. originalitu v didaktickom spracovaní učiva.

Za každú časť možno získať najviac **10** bodov (spolu za výstup max. **20** bodov).

Výsledné hodnotenie sa vypočíta ako priemer hodnotenia oboch zadaní. Na získanie hodnotenia A (výborne) musí študent získať najmenej 90 %, na získanie hodnotenia B 80 %, na hodnotenie C najmenej 70 %, na hodnotenie D 60 %, na hodnotenie E najmenej 50 %. Študent, ktorý získa menej ako 50 %, bude hodnotený stupňom FX.

**Bodové hodnotenie:**

A 25 – 23

B 22 – 20

C 19 – 17

D 16 – 15

E 14 - 13

Druhou podmienkou je ***odovzdanie všetkých aktivít***, ktoré budú súčasťou priebežnej prípravy počas semestra.