**Fonetika a fonológia - dvojodbor**

Skratka predmetu: 1ISMK/U2FONF/22

Akademický rok: 2024/2025

Študijný program: bakalársky, učiteľstvo slovenského jazyka v kombinácii

Ročník: prvý

Semester: letný

Forma výučby: prednáška, seminár

Rozsah výučby: 1/1

Spôsob hodnotenia: skúška; počet kreditov: 2

Vyučujúci: Mgr. Viera Smoláková, PhD.

**Podmienky na udelenie kreditov:**

**1.** aktívna účasť na seminároch a prednáškach (prípadná absencia musí byť relevantne zdôvodnená a potvrdená),

**2.** písomné prípravy na seminár na každú tému podľa povinnej literatúry,

**3.** úspešné absolvovanie písomného testu z fonetickej transkripcie a z neutralizácií:

100% - 91% - A

90% - 81% - B

80% - 71% - C

70% - 61% - D

60% - 51% - E

menej ako 50% - FX

**4.** ústna skúška - výsledná známka je priemerom písomného testu a hodnotenia na ústnej skúške (platí rovnaká škála ako pri písomnom teste).

### Tematická náplň seminárov a prednášok:

**1.** Fonetika ako lingvistická disciplína. Predmet jej skúmania. Fonetická transkripcia. Komunikácia ako reflexný dej. Opis a funkcia rečových orgánov.

**2.** Fonetika a ortoepia. Ortoepická kodifikácia slovenčiny. Inventár vokalických fón spisovnej slovenčiny. Monoftongy. Diftongy.

**3.** Inventár konsonantických fón spisovnej slovenčiny. Párové konsonanty. Nepárové konsonanty.

**4.** Prozodické javy v zvukovom systéme slovenčiny. Časová modulácia artikulačného prúdu. Kvantita, pauza, tempo, rytmus. Silová modulácia artikulačného prúdu. Prízvuk, dôraz, emfáza, intenzita hlasu. Problematika slovenského prízvuku. Takt a taktové skupiny v slovenčine. Tónová a kvalitatívna modulácia artikulačného prúdu. Melódia, hlasový register, farba hlasu. Melodicko-intonačná štruktúra slovenskej vety.

**5.** Zvuková stavba súvislej reči. Slabika. Hranice slabiky.

**6.** Experimentálny výskum zvukovej reči. Fonetické metódy. Vedecký a praktický význam fonetiky.

**7.** Vzťah fonetiky, fonológie a morfonológie. Úroveň fóny, fonémy,  morfofonémy. Predmet fonológie. Základné fonologické pojmy. Fonéma a variant (alofóna).  Korelácia.

**8.** Fonologická interpretácia slovenských vokálov (s osobitným  zreteľom na samohlásku ä a diftongy). Fonologický podsystém spoluhlások. Špeciálne problémy: vzťah  f - v, i - j, l - ľ, x - h.  
**9.** Podstata  neutralizácie. Neutralizácie vokalických a konsonantických fonologických protikladov v spisovnej  slovenčine.   
**10.** Fonologická problematika prozodických vlastností (termíny:  prozodéma, intonéma, chronéma, akcentéma, tempéma, rytméma,  melodéma). Fonologicko-typologický model slovenskej slabiky.  
**11.** Spoluhláskové a samohláskové alternácie v spisovnej slovenčine.  Vzťah neutralizácií a alternácií.  
**12.** Zvukovo-typologické znaky spisovnej slovenčiny. Základy fonologickej štatistiky. Vzťah zvukových a významových jednotiek.

**13.** Písomný test.

### Študijná literatúra:

***Základná literatúra:***

Kráľ, Á.: Pravidlá slovenskej výslovnosti. 3. vyd. Bratislava, SPN 1996. 632 s.

Kráľ, Á. - Sabol, J.: Fonetika a fonológia. Bratislava, SPN 1989. 388 s.

Pauliny, E.: Slovenská fonológia. Bratislava. SPN 1979. s. 11 - 161.

Sabol, J.: Fonetika a fonológia. Metódy fonologického rozboru. 2.vyd. Košice, Rektorát UPJŠ 1986. 103 s.

Sabol, J.: Syntetická fonologická teória. Bratislava, Veda 1989. 253 s.

Sabol, J. - Zimmermann, J.: Komunikačný štatút prízvuku v spisovnej slovenčine. Acta Facultatis Philosophicae Universitatis Šafarikanae. Spoločenskovedný zošit 10 (AFPh UŠ. 56). Prešov, Filozofická fakulta Univerzity P. J. Šafárika 1994. 91 s.

***Odporúčaná literatúra:***

Ashby, M. – Maidment, J.: Úvod do obecné fonetiky. Praha: Karolinum, 2015. 192 s.

Dvončová, J. - Jenča, G. - Kráľ, Á.: Atlas slovenských hlások. Bratislava. Vyd. SAV 1969, s. 7 - 102.

Hála, B. : Fonetika v teórii a v praxi. Praha, SPN 1975, s. 7 - 108, 218 - 239.

Romportl, M.: Základy fonetiky. Praha, SPN 1973, s. 108 - 120.

Sabol, J.: Prozodická sústava slovenčiny. Bratislava 1977. 88 s.

Sabol, J. – Zimmermann, J.: Akustický signál – semióza – komunikácia. Acta Facultatis Philosophicae Universitatis Prešoviensis. Monographia. 51. (AFPh UP. 99/181.) Prešov, Filozofická fakulta Prešovskej univerzity 2002. 141 s.